text: Quant Sartans entendi Durbant,
   Forment s'en va reconfortant
   En son cuer, et moult l'en mercie.
   D'onnorer durement li prie
   Celui à cui combatu sont.
   Et Durbans se leva adont
   Et dist que ainsi le fera.
   Droit en la chambre s'en ala.
   Sa femme a là endroit trouvée,
   Qui moult estoit espoentée
   Pour la bataille k'ot veüe.
   Ert esplorée et esperdue.
   Et Durbans la reconforta ;
   Et li a dit que il mal n'a,
   Fors c'un pou est bleciez ou vis :
   Moult tost sera de ce garis.
  